SET ปิดร่วง 18 จุด กังวล “เศรษฐกิจโลก” ชะลอ-ฟันด์โฟลว์ไหลออก แนวโน้มพรุ่งนี้ซึมต่อ
SET ปิดร่วง 18 จุด คาดกังวลภาวะเศรษฐกิจโลกชะลอตัว ส่งผลให้เม็ดเงินไหลออกจากตลาดหุ้นไปเข้าตลาดพันธบัตรแทน รวมถึงฟันด์โฟลว์ไหลออก สำหรับแนวโน้มวันพรุ่งนี้คาดยังซึมตัวลงต่อ ให้แนวรับไว้ที่ 1,520 จุด และแนวต้าน 1,555-1,560 จุด
SET ปิดร่วง 18 จุด คาดกังวลภาวะเศรษฐกิจโลกชะลอตัว ส่งผลให้เม็ดเงินไหลออกจากตลาดหุ้นไปเข้าตลาดพันธบัตรแทน รวมถึงฟันด์โฟลว์ไหลออก สำหรับแนวโน้มวันพรุ่งนี้คาดยังซึมตัวลงต่อ ให้แนวรับไว้ที่ 1,520 จุด และแนวต้าน 1,555-1,560 จุด
25 เม.ย. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงแรงกว่าคาด ตอบรับ Sentiment เชิงลบจากตลาดหุ้นเอเชีย ทั้งไต้หวัน, ฮ่องกง, เกาหลีใต้, ญี่ปุ่น และจีน หลังนักลงทุนกังวลภาวะเศรษฐกิจโลกชะลอตัว ส่งผลให้เม็ดเงินไหลออกจากตลาดหุ้นไปเข้าตลาดพันธบัตรแทน (Bond) แต่ยังไม่พบการไหลเข้าในทองคำ
สำหรับแนวโน้มวันพรุ่งนี้คาดยังซึมตัวลงต่อ เนื่องจากนักลงทุนยังคงรอติดตามการเปิดเผยผลประกอบการของบริษัทจดทะเบียนทั้งในต่างประเทศและไทย รวมถึงตัวเลข GDP สหรัฐในวันพฤหัสบดีนี้, ตัวเลข GDP ยุโรป และตัวเลขเงินเฟ้อ PCE สหรัฐวันศุกร์นี้ ให้แนวรับไว้ที่ 1,520 จุด และแนวต้าน 1,555-1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,096.12 ล้านบาท ปิดที่ 126.00 บาท ลดลง 1.50 บาท
BBL มูลค่าการซื้อขาย 1,287.84 ล้านบาท ปิดที่ 155.50 บาท ลดลง 2.50 บาท
DELTA มูลค่าการซื้อขาย 1,272.94 ล้านบาท ปิดที่ 888.00 บาท ลดลง 18.00 บาท
ADVANC มูลค่าการซื้อขาย 1,262.83 ล้านบาท ปิดที่ 208 บาท ราคาไม่เปลี่ยนแปลง
PTTEP มูลค่าการซื้อขาย 1,181.29 ล้านบาท ปิดที่ 156.00 บาท เพิ่มขึ้น 0.50 บาท